Plateanmeldelse:Celine Dion - «Loved Me Back To Life» 

Utspekulert intetsigende. 

ALBUM: 
POP Celine Dion «Loved Me Back To Life» (Columbia/Sony) 

Celine Dion kom liksom aldri helt tilbake fra sin lange residens i Las Vegas. 

Denne utgivelsen - med gullskrift på omslaget og fire «bonus»-postkort, hurra! - føles som et comebackforsøk. 

Det kan gå, litt. 
Men Celine Dion er en representant for voksenpopmusikkens lettest utbyttbare ressurs: 
Damen som er flink til å synge. 

Det er millioner av dem. 
Noen vil til og med kunne gjøre oktavsprangene i «Breakaway» og melisma-o-ramaet i «Unfinished Songs» nesten like ubesværet som henne. 

Nytt? 
Et par mer «svarte» og «hese» valører i stemmen, spesielt i «Water And A Flame» og «Didn't Know Love». 

Hva hun uttrykker? 
«Jeg er en dame som er flink til å synge.» 

BESTE LÅT: 
«Unfinished Songs» 
